**ERGOBPRA2 - Ergoterapeutisk profesjonsutøvelse, del 2 (2025-V)**

Pensumliste med digital tilgang av kapitler finner studentene i Canvas /Leganto. I tillegg anbefaler vi studentene å lese seg opp på relevant litteratur relatert til praksisområde. Vi anbefaler studentene også å ta fram relevant pensum fra tidligere emner. Nedenfor følger en kort innføring til pensum.

**Metodisk bruk av aktivitet i ergoterapi**: Denne artikkelen undersøker begrepet "Metodisk bruk av aktivitet" (MBAA) i ergoterapi, og hvordan det forstås og brukes av ergoterapeuter, praksisveiledere og studenter. Studien er basert på fokusgruppeintervjuer og et kvalitativt forskningsintervju, samt en litteraturstudie (Andersson, 2009).

**Klinisk resonering i praksis**: Dette kapitlet handler om hvordan ergoterapistudenter kan utvikle sin kliniske resonneringsevne. Klinisk resonnering er en prosess der ergoterapeuter bruker sin kunnskap, erfaring og analytiske evner til å forstå en klients situasjon og planlegge passende tiltak. Teksten legger vekt på at klinisk resonnering er en kontinuerlig prosess som skjer før, under og etter en praksissituasjon (Bonsaksen, 2017).

**Samarbeid og samhandling**: Dette kapittelet handler om samarbeid og samhandling i rehabiliteringsarbeid, med særlig fokus på tverrfaglig samarbeid. Forfatterne belyser behovet for ulike samarbeidsformer i rehabilitering, og beskriver i detalj forskjellene mellom flerfaglig og tverrfaglig samarbeid. Forfatterne argumenterer for at tverrfaglig samarbeid er essensielt for å oppnå best mulig resultat i rehabilitering, spesielt når brukere har sammensatte og komplekse problemstillinger (Bredland og Vik, 2016).

**Organisering**: I dette kapitlet beskrives forutsetninger som må være til stedet i organisasjonen for å få rehabiliteringsvirksomheten til å fungere. Den første delen omhandler verdiene som må prege en organisasjon som skal arbeide med rehabilitering. Den andre delen tar opp hvilke konsekvenser verdiene får for organisering av virksomheten (Bredland og Vik, 2016).

**Taushetsplikt, journalsnokeforbud, opplysningsrett og -plikt, innsynsrett, meldeplikt:** Dette kapitlet gir en grundig oversikt over det juridiske rammeverket for taushetsplikt, opplysningsplikt og meldeplikt for ergoterapeuter og ortopediingeniører (Eilertsen, 2015).

**Brukermedvirkning, myndiggjøring og selvbestemmelse:** Dette kapitlet diskuterer begrepet brukermedvirkning innenfor helse- og sosialtjenester. Den utforsker ulike begreper som brukes for å beskrive tjenestemottakere, og argumenterer for at "bruker" er en passende betegnelse. Teksten undersøker også forholdet mellom brukermedvirkning, myndiggjøring og selvbestemmelse, og hvordan disse prinsippene kan utfordres i praksis. Den diskuterer paternalisme, tvangsbruk og samvittighetsfritak, og poengterer at brukermedvirkning krever mer enn bare å gi folk en følelse av å være med, men at det handler om å gi dem reell makt og innflytelse over sine egne liv (Lingås2008).

**Relasjonskompetansen og ydmykhet:** Dette kapitlet utforsker betydningen av relasjonskompetanse og ydmykhet i helse- og sosialt arbeid. Den argumenterer for at fagfolk må være bevisst på sin egen posisjon, forforståelser og språkets begrensninger for å unngå paternalisme og objektgjøring av brukere. Teksten fremhever også viktigheten av å anerkjenne brukernes virkelighet og perspektiv, samtidig som man er oppmerksom på potensielle feilkilder i informasjonsflyten (Lingås, 2008).

**Utvikling av ergoterapifaglig kompetanse og identitet i praksis.** I dette (fysiske) bok kapitlet reflekterer forfatteren over studentenes læringsprosess fra et sosiokulturelt perspektiv. Hun argumenterer for at læring skjer gjennom deltakelse i et praksisfellesskap, i samspill med praksisveileder, kolleger og medstudenter (Nymo,2015).

**Evaluation and Goal-Setting Phase: Implement Performance Analyses**: Dette kapitlet forklarer hvordan ergoterapeuter utfører aktivitetsanalyse for å evaluere en klients kvalitet i forhold til utørelsesanalyse av motoriske, prosess og sosiale interaksjonsferdigheter (Fisher og Marterella, 2019).

**Evaluation and Goal-setting Phase: Finalize Evaluation**: Dette kapitlet beskriver det siste steget i evaluerings- og målsettingsfasen, hvor ergoterapeuten sammenfatter funnene fra utførelsesanalysen, samarbeider med klienten for å ferdigstille klientens aktivitetsbaserte mål og gjøre antagelser om årsakene til klientens utfordringer med aktivitet (Fisher og Marterella, 2019).

**Referanser**

Andersson, L. (2009). Metodisk bruk av aktivitet i ergoterapi. *Ergoterapeuten*, *52/1*, 36–41.

Bonsaksen, T. (2017). Klinisk resonering i praksis. I T. Bonsaksen, B. Ellingham, & F. Darvik, *Klinisk resonnering i ergoterapi* (s. 63–81). Mankoni media.

Bredland, O & Vik, K. (2016). Organisering. I E. L. Bredland, K. Vik, & O. A. Linge, *Det handler om verdighet og deltakelse : verdigrunnlag og praksis i rehabiliteringsarbeid* (3. utg., s. 234–236). Gyldendal akademisk.

Bredland, O & Vik, K. (2016). Samarbeid og samhandling. (2011). I E. L. Bredland, *Det handler om verdighet og deltakelse : verdigrunnlag og praksis i rehabiliteringsarbeid* (3. utg., s. 194–233). Gyldendal akademisk.

Eilertsen, B. (2015). Taushetsplikt, journalsnokeforbud, opplysningsrett og -plikt, innsynsrett, meldeplikt. I B. Eilertsen, *Juss for ergoterapeuter og ortopediingeniører* (s. 187–237). Jussboka.no

Fisher, A. & Marterella, A. (2019). Evaluation and Goal-setting Phase: Finalize Evaluation. (2019). I A. G. Fisher & A. Marterella, *Powerful practice : a model for authentic occupational therapy* (s. 193–215). Ciots.

Fisher, A. & Marterella, A. (2019). Evaluation and Goal-Setting Phase: Implement Performance Analyses. (2019). I A. G. Fisher & A. Marterella, *Powerful practice : a model for authentic occupational therapy* (s. 155–188). Ciots.

Lingås, L. G. (2008) Brukermedvirkning, myndiggjøring og selvbestemmelse. I L. G. Lingås, *Etikk og verdivalg i helse- og sosialfag* (4. utg., s. 155–172). Gyldendal akademisk.

Lingås, L. G. (2008). Relasjonskompetansen og ydmykhet. I L. G. Lingås, *Etikk og verdivalg i helse- og sosialfag* (4. utg., s. 173–184). Gyldendal akademisk.

Nymo, A. V. (2015). Utvikling av ergoterapifaglig kompetanse og identitet i praksis. I G. Nilsskog, *Ergoterapi : mangfold og muligheter* (s. 65–81). Orkana akademisk.